CELEX: 62007CA0094
Language: et
Date: 2008-07-17 00:00:00
Title: Kohtuasi C-94/07: Euroopa Kohtu (viies koda) 17. juuli 2008 . aasta otsus (Arbeitsgericht Bonni (Saksamaa) eelotsusetaotlus) — Andrea Raccanelli versus Max-Planck-Gesellschaft zur Förderung der Wissenschaften eV (EÜ artikkel 39 — Mõiste töötaja — Avalikes huvides tegutsev valitsusväline organisatsioon — Doktorandi stipendium — Tööleping — Tingimused)

30.8.2008   
            
            
               ET
            
            
               Euroopa Liidu Teataja
            
            
               C 223/12
            
         Euroopa Kohtu (viies koda) 17. juuli 2008. aasta otsus (Arbeitsgericht Bonni (Saksamaa) eelotsusetaotlus) — Andrea Raccanelli versus Max-Planck-Gesellschaft zur Förderung der Wissenschaften eV
   (Kohtuasi C-94/07) (1)
   
   (EÜ artikkel 39 - Mõiste „töötaja’ - Avalikes huvides tegutsev valitsusväline organisatsioon - Doktorandi stipendium - Tööleping - Tingimused)
   (2008/C 223/19)
   Kohtumenetluse keel: saksa
   Eelotsusetaotluse esitanud kohus
   Arbeitsgericht Bonn
   Põhikohtuasja pooled
   
      Hageja: Andrea Raccanelli
   
      Kostja: Max-Planck-Gesellschaft zur Förderung der Wissenschaften eV
   Kohtuasja ese
   Eelotsusetaotlus — Arbeitsgericht Bonn — Nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires (EÜT L 257, lk 2; ELT eriväljaanne 05/01, lk 15) artikli 7 tõlgendamine — Sellise doktorandi staatus töötajana, kes töötab stipendiaadina avalikes huvides tegutsevas eraõiguslikus ühingus, mis asub teises liikmesriigis ning mis võimaldab enamikel sellest riigist pärit doktorandidel sõlmida tööleping — Vajadus võimaldada teistest liikmesriikidest pärit doktorandidel valida stipendiumi ja töölepingu vahel — Töötaja mõiste
   Resolutiivosa
   
               1.
            
            
               Teadlast, kes on põhikohtuasja hagejaga samas olukorras, st kes teeb Max-Planck-Gesellschaft zur Förderung der Wissenschaften eV-ga sõlmitud stipendiumilepingu alusel doktoritööd, peab käsitama töötajana EÜ artikli 39 tähenduses üksnes juhul, kui ta teeb seda teataval ajavahemikul selle ühingu alla kuuluva instituudi juhtimisel ja kui selle tegevuse eest makstakse talle tasu. Eelotsusetaotluse esitanud kohtu üleanne on kontrollida asjaolusid, mis on vajalikud selleks, et hinnata, kas tema menetluses olevas kohtuasjas on tegemist sellise juhtumiga.
            
         
               2.
            
            
               Eraõiguslik ühing nagu Max-Planck-Gesellschaft zur Förderung der Wissenschaften eV peab järgima diskrimineerimiskeelu põhimõtet töötajate suhtes EÜ artikli 39 tähenduses. Eelotsusetaotluse esitanud kohtu ülesanne on kindlaks teha, kas sellistel asjaoludel nagu põhikohtuasjas oli tegemist kodanikest doktorantide ja välismaalastest doktorantide ebavõrdse kohtlemisega.
            
         
               3.
            
            
               Juhul kui põhikohtuasja hagejal on alust nõuda tema diskrimineerimisega tekitatud kahju hüvitamist, on eelotsusetaotluse esitanud kohtu ülesanne lepinguvälise vastutuse alaste siseriiklike õigusnormide alusel hinnata, millist hüvitist tal oleks õigus nõuda.
            
         
      (1)  ELT C 117, 26.5.2007.